
Antaŭkvardekjaroj laĵus mortinta 
verkisto kaj tradukisto Femando de 
Diego estisĵus fininta traduki la plej 
faman hispanan verkon, Don Kihoto 
de la Manĉo. Sed estis problemoj 
por publikigi ĝin. Estas korespondado 
pri tiu afero, kiun nia samideano 
Rodolfo Canet, de Alikanto, havigis 
al ni por ke ni publikigu ĝin, tiel 
fiksante tiujn historiajn dokumentojn 
en la havaron de la esperantistaro. 

Pro tio, ke indas bone legi ĝin, ni 
elektis eksterordinare grandan liter- 
tipon ĉifoje, tiel ke oni povos legi la 
leterojn komforte. Tio, tamen, ne 
permesis aldoni al ni aliajn interesajn 
artikolojn, kiujn ni devis lasi por la 
venonta numero de Kajeroj el la 
Sudo. Eĉ la ĉapitron ĉinumeran, 1 8- 
an, de La Faraono ni ne povis aldoni 
komplete. Tio igis nin inkluzivi nur la 
duonon de la ĉapitro. Ni kompletigos 
ĝin la venontan numeron, kune kun la 
sekvantan ĉapitron. 

Dekstre ni prezentas foteton, kie oni 
vidas S-on Mantekan, dekstre de 
elstara esperantisto, Rodolfo Kanet’, 
je inaŭguro de la Strato Esperanto de 
Benidonno, urbeto de Alikanto, je la 
jaro 1973. 


kiĥotoj 

Mi esperas, ke la legantoj ĝuos 
konante la detaletojn solvendajn pri 
la eldono de tiu bteraturajuvelo, kiun 
esperantistoj dise tra la mondo povas 
ĝui nun danke al la laborego de Fer- 
nando de Diego, sed ankaŭ danke al 
la intereso kaj klopodo de Mihaelo 
Manteka, kiu malavare proponis 
grandan kvanton da mono tiuepoke, 
sep cent mil pesetoj , por ke tio realiĝu. 
Kaj ankaŭ danke al Fundacion 
Esperanto, kiu helpis finance al la 
projekto. 

Elkore, 

/ 1e&u& 

( Jnformoj de la prezidantj ) 


Estimataj samideanoj. 

Somero alproksimiĝas, 
kaj la esperan- 
tistaro havas la 
eblecon ren- 
kontiĝi en mul- 
taj kongresoj, 
kaj alitipaj ren- 
kontiĝoj! 

S/ATkongresumos 
en Beogrado, kun malmulte- 
kostaj duontagaj ekskursoj, 
ekzemple la vizitado al ĉokolado- 
fabriko kostas nur 2 eŭrojn, aŭ 
la vojaĝo al urbo Smederevo 
kostas nur 7 eŭrojn (kun ves- 
permanĝo), aŭ la vizitado de ĉina 
bazaro unu eŭron, aŭ la vizitado 
al Monto Avala nur du eŭrojn. 



Se vi ne havas sufiĉe da mono 
kaj ne konas Beogradon, SAT 
kongresumos en tiu bela ĉef- 
urbo. 


UE/4 kongresumos en Florenco, 
kaj preskaŭ ĉiu numero de Espe- 
ranto parolas pri la kulturo de 
Italio aŭ la kongreso. 


paperojn de ŭon Quijote, la 
malgrandan historion pri la publi- 
kigado de Don Quijote en la 
esperanta lingvo. 

La legantoj povas koni tion, kiu 
estis Manteka, aŭ kiu estis De 
Diego, aŭ kiom da mono kostis la 
tradukado en la esperantan 
lingvon. 

La estroj de la Esperanta mova- 
do en Hispanio kiam ili devis fari 
donacon, tion ili faris, ĉar estos 
la granda sukceso de la lite- 
raturo de la esperanta movado 
en Hispanio. 

La Esperanto-Movado povas 
paroli pri la Universala Kongreso 
kiel la kongreso de Barselono aŭ 
la Universala kongreso en Madri- 
do, sub la diktaturo, aŭ la Uni- 
versala , aŭ la kongreso en Va- 
lencia, sed la granda sukceso ja 
estis ŭon Quijote. 

En la venontaj numeroj Kajeroj 
el la Sudo publikigos artikolojn 
pri la infaneco en Thailandio aŭ 
la instruado en Hispanio. 


Kajeroj el la Sudo parolas pri 
Don Kinoto danke al samideano 
Rodolfo Kanet'. Kajeroj el la 
Sudo publikigas /a sekretajn 


! Vaĝo 4 


MLĴE 


2006 


%ajero de apriCo 


Don Kiĥofo de (a Manĉo: 

Leferaro, kiu okazigis ties esperanfan version 

Antaŭ ketkaj semajnoj samideano Rodolfo Kanet diris al mi, ke ii havas 
leterojn, kiujn sendis unu la alian S-roj Fernando de Diego kaj Mihaelo Anĝelo 
Manteka rilate al publikigo de la versio de Don Kihoto de la Manĉo, fare 
de la unua. Kajeroj el la Sudo fiere prezentas por la unua fojo tiujn ĉi 
historiajn leterojn, por ke la estonto sciu pri la eldeveno de tiu ĉi esperanta 
, versio. 

Saragoso, la 24-an de novembro de 1976 

Sr-o Miguel Manteca Lopez, 

Plaza de los Luceros, 7, 

Alikanto. 

Tre estimata s-ano! 

F-ino Gaston informis min, ke vi destinis 15 000 pesetojn kiel 
kontribuon al pago de eventuala eldono de mia Don Ouiiote en 
Esperanto. 

Mi profunde dankas vin pro via decido, kiu rivelas vin konscia kaj 
fervora esperantisto, sed tial, ke nek la hispana Esperanto-Federacio, 
nek iu ajn alia Esp.-organizaĵo turnis sin al mi, private aŭ oficiale, 
por trakti la kondiĉojn de tia eldono, nek ekzistas do ajna konkreta 
eldonprojekto aprobita de mi . 

Gis nun mi donacis mian Esperantan laboron, neniom mi ricevis 
aŭ ricevos por La Lando de Alvargonzalez, Cigana romancaro, Kun 
sopira koro, La arbo de la scio, Dona Barbara. Nu, ne gravas. Sed 
Don Kihote estas io aparta, kies tradukon mi vendos nur kontraŭ 
solida kaj alta pago: 10 000 dolarojn aŭ kontraŭ ekvivalenta sumo 
en alia ajn okcidenta valuto. 

Mi konscias, ke tiu postulo certe kondamnas mian version sirmi 
eterne en tirkesto, sed mi ne inklinas malklare doni la produkton de 
giganta kaj (permesu, ke mi montriĝu malmodesta) nesuperebla la- 
boro. Se mi estis tiel freneza, ke mi dediĉis plurajn jarojn de mia 
vivo al la cerbo-muela kaj konzuma tasko traduki Don Quijote, eble 
ie en la mondo ekzistas mecenato same freneza, kiu ne domaĝus 
perdi konsiderindan sumon da mono nurpor la plezuro enmondigi 

la faman klasikaĵon en Esperanto. Se tia rara avis ne ekzistas, mi 
timas, ke Don Quijote vivos en Esperanto nur por la ĝuo de sia 
tradukinto kaj de liaj amikoj. 

Sed refoje mi dankus vin pro via bela iniciato. Se ekzistus nur 100 
esperantistoj, kiuj kontribuus ĉiuj po 15 000 pesetoj, estus eble pagi 
la esperatan manuskripton kaj eldoni la libron. Tamen, mi estas certa, 
ke vian ekzemplon apenaŭ sek\nis ne pli ol 20 samideanoj . 

Mi kaptas la ŝancon por kore saluti vin, kaj meti min je via dispono, 

'pentt<sutda de "Dieyo.. 

Saragoso, je la 25-11-1976 

S-ro Miguel Manteca 

Plaza de los Luceros, 7 
ALIKANTO. 

Estimata amiko! Mi ricevis vian leteron kun la ĉeko por 15 
000 pesetoj, kiun mi enkaŝigis en la Sparkason de Fundacio 
ESPERANTO, por la konto, kiun HEJS iniciatis kun la celo subvencii 

la eldonon de Don Kihoto en Esperanto. 

Tuj mi informis pri via sendon al S-ro 
Mihaelo Sanĉo Izquierdo kaj Viktor Ortiz, 
ambaŭ anoj de la Patronato de la Fundacio, 
kaj al Fernano de Diego, kiu diris, ke li 
skribos rekte al vi. 

Mi danksas vian donacon, nome de S-ro 
Mihaelo kaj de Viktor, kaj je mia nomo 
propra, kaj post la kunveno kiun je la 
monato de januaro okazigos la Patronato, 
kaj en kiu ni pritraktos la aferon, mi 
informos al vi pri tio, kion oni decidos. 

Fide, mi diros, ke ŝajnas al mi tre malfacile, ke la eldono de Don 
Kihoto aperu en Esperanto, ĉar la kondiĉo, kiun Fernando de Diego 
metas por ĝi estas, ke oni pagu nun la rajtojn de aŭtoro, kiu je mia 
opinio estas tre alta. Se tiuj kondiĉoj ne estus, li preferas, ke la verkon 
oni ne eldonu. 

Antaŭ tiu kunveno, mi intencas informiĝi pri literaturaj etosoj - 

neesperantismaj — pri tio, kion oni kutime faras pri tiuj ĉi eldonoj, 
devante pagi rajtojn aŭtorajn -ĉikaze tradukajn — . Dume, la nura 
afero, kiun mi scias estas, ke tio ĉi estas tro multe da mono, kiu 
aldonate al la kosto de printado, kaj tiel plu, por eldoni ĝin nun. 

Fernando diris, ke li klarigus tion al vi. Mi preferas ne ekspliki pli, 
dum mi ne estas informita, ĉar mi opinias, ke estas tro multe da 
mono. 

La kotizo al Horizonto estas same por 1977, nome 500 pesetoj 
jare. 

Mi dankas multe viajn frazojn en la Kongreso de El Ferrol, rilate 
al mi; same kiel la amikoj esperantistaj sendube devas opinii, kiel la 
terkulturistoj de mia lando, ke bonon kial diri, neniu rakontis al mi. 

Salutas, 

*7ne4. 

Alikanto, la 5-.an de decembro de 1976. 

S-ro Fernando de Diego. 

Mia tre estimata samideano! Ricevinte la honoron de via letero 
datumita la 24-an pasintan, mia ĝojo estis senmezurebla. Sed baldaŭ 
ĝi ŝanĝis en penon, legante ĝian strangan enhavon. 

Kion mi povas diri pri via plenrajta decido demandi 10000 dolarojn 
pro via traduko de Kihoto? Artaĵoj neniam 
estas multekostaj aŭ malmultekostaj. Ciun 
kazon konkretan ekzistas falsa samvaloro 
inter io dia (artaĵo) kaj subhomaĵo (mono), 
kaj unu kaj alia kontraktantoj inter- 
konsentas tiun strangan ŝanĝon. 

Kial vi ne petas cent mil dolarojn por tiu 
traduko? Mi asertas, ke mi ne trovas tion 
troiga. Ili estas du aferoj tiom diversaj, ke 
al tiu,kiu taksu unun pli ol la alia, ĉiu kvanto 
ŝajnos nesufiĉa. La problemo estas trovi la 
dolarojn, kiun vi petas. Vi bone faris 

petante dolarojn, tio estas, la kerno de la valutoj, aŭ, kio estas same, 
la kvintaesenco de rubo. 

Mi opinias, ke vi devus averti plej eble kiel frue al HEJS por ke ili 
nuligu la kotizkolekton komencatan, ĉar estos haoso redoni la 
donacojn, kaj estas klare, ke oni ne povos kolekti la 10 000 dolarojn. 
Mia frato Manŭel ’, loĝanta en Tenerifo, estis sendonta aliajn 15 000 
pesetojn, kiel mi, sed mi avertos lin, ke li ne tion faru, ĉar mi konsentas 
kun vi, ke eĉ 20 esperantistoj hispanaj aŭ sudamerikaj ne donacos 
tiun kvanton. 

Mi ne estas psikologo, sed mi opinias, ke la problemo ne estas esence 
mona. Eble vi indigniĝos, ke ni iluziiĝis pri via verko, sen preskaŭ 
kalkuli kun vi. Tio ne estas vera rilate al mi. Mi jam diris al Ines per 
mia letero, ke mi intencis skribi al vi dum multe da tempo, sed mi ne 
havis vian adreson. Mi konsideras vin la ĉefa esperantisto 
hispanparolanta, sed mi ne ankoraŭ havis la honoron koni vin en la 
kongresoj de Esperanto, kiujn mi partorpenis. Kiam mi sciis, ke vi 
jam tradukis la Kihoton, mi pensis, ke indis, kiel hispano kaj 
esperantisto, ke mi klopodu ekonomie vidi ĝin publikigita, kaj tiel mi 
diris al mia frato, kiu parolis al S-ro Regulo Perez pri ĝi. 

Tiom mi deziris rapidigi tiun eldonon, ke apenaŭ mi vidis la 
malfermon de HEJS pri la kotizo, mi sendis tiujn pesetojn por instigi 

aliajnfari same, pikante siajn poŝojn plej eble kiel forte. Vi ja scias, 
ke esperantistoj ne estas ĉefe trajtigitaj -danke al Dio — pro siaj 
povoj ekonomiaj. 

Mi ŝategos paroli kun vi porparoli pri ĉio tio kaj ke vi klarigu al 
mi vian sintenon. Cu vi tradukis la Kihoton pensante, ke ĝi donos al 
vi multe da mono ? Cu havis ĝin Kalman Kalocsay, ĉu la propra 
Unamuno, verkanteen lingvo pordu cent milionoj da estaĵoj? Gloro 
kaj mono estas aferoj tre malsamaj. Vi diros, ke vi vidas nek unu 
nek la alian. Mi ne scias pri la sinteno de la Estraro de HEF al vi, sed 
eĉ supozante, ke ĝi ne estis esprimopova, mi asertas al vi, ke ni ĉiuj 
esperantistoj hispanaj fieras pri vi. 

Internacie oni jam agnoskis vian meriton farante vin akademiano. 
Cu vi opinias, ke vi atingos multe pli el tiu amaso da malfeliĉuloj 
bonintencaj , kiuj estas ni esperantistoj? Jen Zamenhof mem, kiu tiom 
bone respegulas nin. Ni imitu linje liaj simpleco kaj klara juĝo. 

Kial vi volas venĝi de Esperanto, malebligante la eldonadon de 
unu el siaj plej bonaj verkoj? Vi metu la kondiĉojn kaj provizu la 
rimedojn, por ke neniu alia profitos vian meritoplenan klopodon, 
sed vi ne neu al la tuta esperantistaro la plezuron juĝi vian verkon. 
Mi proponas min mem reprezenti vin senpage je ĉiu demarŝo, kiu 
ĝenos vinfari tiucele. Mi imagas perfekte vian duran laboron pri 
artisma traduko (Mi juĝas laŭ tio, publikigita je Horizonto). Mi kom- 
prenas, ke vi ribelu kontraŭ tiu, kiu supraĵe pretendu alproprigi ĝin, 
same kiel pri la aliaj verkoj, kiujn vi citas en via letero. Sed, ekzakte 
pro tio, ĉu estos malpli bonŝanca Don Kihoto ol S-rino Barbara? 
Estu vi ankaŭ kavaliro marŝanta, kaj saltu super la kardoj, kiuj 
volos piki vin. 

Pardonu tiun ĉi paroladon. Mi nurpovas pensi proponi al vi mian 
tegmenton kaj mian panon, pruvi vin kiom multe mi estimas vin. 
Venu, kun la tuta konfido, pasigi la tempon, kiun vi volos sub tiu ĉi 
levanto sunkisata, kaj vi konos nian grupon esperantistan, kiu 
dorlotos vin kiel vi meritas. Se poste vi ankoraŭ pensas, ke ĝiaj anoj 
devas suferi la punon, kiun vi volas meti sur nin, vi faru. 

Vere proponas sin al vi, kun ĉia mia respektema korinklino, 

‘TH-aitteZ.a 

Saragoso, je la 7-a de decembro de 1976 

S-ro Mihaelo Manteka 

Placo Los Luceros, 7 
ALIKANTO. 

Estimata amiko! 

Mi ĵus ricevis vian leteron de la 5-a kaj mia respondo devas esti 
necese longa, ĉar tion postulas viaj tre interesaj prikonsideroj rigarde 
al temo de La Kihoto. 

Mi dezirus antaŭdiri, ke, kiam mi komencis traduki la gravan 
novelon, mi faris tion kun nenia aspiro aŭ intenco primona. En tiu 
libro mi vidis nur defion al eblecoj de Esperanto kaj dum keikaj 
jaroj, laborante ofte ĝis dek kvar horojn tage, mi povis pruvi iom 
post iom, ke nia lingvo kapablas sufiĉe bone superi la klopodon. 
Kredu min, ĝi estis tre laciga etapo, en kiu mi uzis la plej bonon el mi 
mem, kaj mi sukcesis superi ĝin danke al entuziasmo kaj terura 
persistado. Sedĝi estis ankaŭ etapo feliĉa, ĉarmi devigis min kvoton 
tre altan, kaj mi kredas, ke mi sukcesis venki ĝin: ĝi devos esti Kihoto, 
kiu egaligos, almenaŭ, tiujn tradukojn ekzistantajn en aliaj lingvoj; 
kiu ne estus por la leganto teda kaporompilo, kaj kiu havos stilon 
simplan kaj naturan ene de rigora fideleco al hispana teksto; kiu ne 
rezultu karikaturon nekompreneblan, sedrespegulo pova de la spirito 
kaj formo de la genia novelo de Servanteso. Senfalsa modesto (kaj 
ankaŭ sen banala aroganteco,ĉar mi estas la plej senkompata 
kritikanto de mia propra verkaro: ĉu vi povas kredi, ke kelkajn el la 
romancoj de Cigana Romancaro mi verkis pli ol dudek fojojn, ĝis 
kiam mi atingis la punkton de perfekteco, kiun la originalo postulis?), 
mi certas, ke mi atingis tion, kion mi celis. 

Nun vi petas minper via letero, ke mi ankaŭ estu kavaliro marŝanta. 
Mi klarigu ĝis kiu punkto mi jam estis. Profesie mi laboras kiel 
tradukisto de la angla kaj la franca. Nu, ensorbita kaj kaptita de de 
Don Kihoto, mi pli kaj pli malzorgis pri mia profesia laboro, mi 
pretekstis por rifuzi kelkajn titolojn, kiujn mia eldonejo — Alianza 
Madrid — proponis al mi, kaj tiu malproksimigo kaŭzis, ke la rilatoj 
laboraj kun la entrepreno finfine malaperis. Kiu, sekve, povas superi 

min pri kihotismo? 

Tiam, kiam mi petas 10 000 dolarojn por la Kihoto (vi rekte pravas, 
ĝi estas arbitracia kvanto, kiu povus esti multe pli alta), tion, kion 
mi petas estas vere parto, kaj ne granda, de la mono, kiun mi ne 
povis gaini pro tio, ke mi dediĉis min al tiu tasko plenplena da intima 
persona kontentigo, sed ruiniga ekonomie. 

Sed la afero ne haltas tie, ĉar pro pura kihotismo mi ne nur 
malavantaĝis min, kaj daŭre malavantaĝas, pri ekonomio, sed ankaŭ 
ene de mia hejmo mi devis elteni la kritikojn kaj malbonajn humurojn 
-logikajn kaj pravajn — , el ŝia vidpunkto — de mia edzino mem, kiu 
ne komprenas, ke mi perdu mian tempon sen videbla pago, pri 
himeroj. Cu vi memoras la riproĉojn de la dommastrino kaj la nevino 
de Don Kihoto? Nu, ankaŭ pri tio mi similas lin. 

Kompreneble, mi nek pentas nek peziĝas pro tio, ke mi dediĉis 
kelkajn jarojn al mia traduko. Mi rekomencus traduki ĝin milfoje, 
se milfoje mi pripensus la saman kazonje la sarnaj cirkonstancoj . 

Kaj nun vi diras en via letero tre subtilan pripenson, kiu 
alproksimiĝas la celon. Ne estas, ke mi indigniĝas kontraŭ iu ajn, eĉ 
mi volas venĝi de Esperanto. Mi tre bone konas nian etoson, kaj 
nacie kaj internacie, kaj mi neniam iluziiĝis pri ili. Tio, kio okazas, 
estas ke mi sentas scivolemon vidi ĉu ekzistas ie ajn alia Kihoto - 
sola aŭ kunigita — , kiun ne ĝenu oferi parton de sia mono por realigi 
laboron tiom grava, pro kiu mi,je mia parto,jam oferis diverse, ne 
nur ekonomie. 

Kaj, aliflanke, ĉu ne estas superkihotaĵo havi pretigita la libron 
Don Kihoto kaj starigi tiajn kondiĉojn por ties publikigo, kiuj signifos, 
praktike, lasi ĝin neeldonita? 

Vi opinias, ke laŭ la kriterio de praktika homo, tio povus esti 
idioteco, sed el la momento, kiam mi komencis traduki la libron, aŭ 
ĉio estas idioteco, aŭ ĉio estas kihotismo en tiu afero. 

Mi ne estas homo tre sensitiva al laŭdo, kaj al honorigo. Pro tio mi 
ne zorgas ĉu la estraro de HEF okupiĝas, ĉu ne okupiĝas pri Don 
Kihoto. Tio, kion mi taksas maleleganta estas, ke se ĝi okupiĝas pri 
tio, kiel pri la kotizo, ĝi faru sen eĉ konsulti al mi. Kompreneble, mi 

dankas la bonan intencon, sed, mi ripetas, la proceduro ne estas la 
plej trafa. 

Kaj se ni parolas pri HEF, vi komprenu, mia estimata amiko, ke 
ne estas mia rolo peti, ke oni nuligu la kotizon iniciatan. Ili mem 
riparu sian fuŝon. 

Ne volas mi fini sen denove danki, profunde, vian belan geston 
oferi 15 000 pesetojn por kontribuado al entrepreno vere kihoteska. 
Mi esperas, kaj deziras, ke vi ne havu problemon rehavi ilin. 

Kaj rilate al sindonema propono de viaj servoj kaj gastemo ĉe via 
hejmo kune kun tiu de la grupo loka, mi ne trovas vortojn sufiĉajn 
por esprimi mianplej emocian dankon. Sciu, ke ĉi tie en Saragoso vi 
ankaŭ havas vian hejmon, kaj ke por mi estas tregranda kontentigo 
rilatiĝi al vi, eĉ ser perpoŝte; via letero rivelis, ke ne nur homoj 
bonintencaj , sed ankaŭ inteligentaj kaj sagacaj ekzistas en la 
movado hispana. Sed, mi certas, ne mankos ŝancoj, en kiuj ni povos 
trakti unu la alian persone. 

Transdonu miajn plej elkorajn salutojn al via frato Manŭel ’, pri 
kiu mi konservas tre agrablan memoron de miaj jaroj kanariaj, kaj 
kun miaj plej bonaj deziroj pri tio, ke vi pasigu kune kun via familio 
Feliĉajn Kristnaskon kajNovan Jaron, vi sciu min senkondiĉe je via 
dispono, 

'petnaiida 'Diey* 

Madrido, je la 5-a de januaro de 1977 


S-ro Fernando de Diego, 

Saragoso. 

Mia estimata amiko! 

Decidite, ni jam simpatiis perletere, ahnenaŭ vi al mi. 

Mi deziras, unue, malfari eraron, kiun mi ŝajnas eltiri el viaj linioj: 
tiu, kiu malfermis la ekabonadon al Operacio Kiĥoto, estisHEJS (His- 
pana Esperanto Junulara Sekcio), kiu estas la juna branĉo de la 
Federacio, kiu ĝuas sufiĉe da sendependenco, kaj eble ili ne konsultis 
la Estraron de HEF (Hispana Esperanto Federacio). 

Sed mi volas paroli pri alia afero. Mi estis pensante pri la enhavo 
de via lasta letero, kaj mi aprobas ĝin tute, same kiel la unuan. Vi 
pravas pri via scivolo vidi ĉu aperas esperantisto preta proponi 
duonon de tio, kion vi jam provizis. Kaj ni ne diru pri la kontento, 
kiun vi sentus dirante al via edzino: jen 10 000 dolaroj ! Do mi ne estas 
misgvidata. 

Nu, sinjoro, sendube Kihoto frenezigas, aŭ idiotigas, kiel vi diras. 
Post mia lasta parolaĉado pri kraĉinda valoro de mono, ne eblas 
alia sinteno krom sciigi vin, ke mi pretiĝas sendi al vi tiun kvanton, 
tiam, kiam vi jam anoncu la publikigon de la libro, per certa maniero, 
kaj ke mi fiksas ĝian ekvivalenton en pesetoj, kiu estus la uzata mono, 
evidente. 

Mia deziro estus, ke ie en la verko oni konstatigu tiel: Patronigita tiu 
eldono de la geedzoj Manteca Cano. Car la nomo de la tradukisto 
estos ankaŭ en sia loko, ni tiel estus unuigitaj de nia kihotismo, kiu 
sonas pli bone ol la alia ekvivalento, kiun vi mencias. 

Mi neniam publikigis ion ajn, kaj mi ne komprenas pri tiu afero, 
sed mi kuraĝas proponi vin, ke,je mia modesta kompreno, la eldono 
devos esti zorgita plej eble kiel bone, pro tio, ke al granda sinjoro, 
granda servisto. Mi konsideras grava, ke ĝi havu bildojn, literojn 
klarajn, bonan paperon, kaj tiel plu. Oni donacis al mi hispanan 
eldonon, kun bildoj de Dali (estus pli bone kaj malmultekoste uzi 
aliajn bildojn pli klasikajn), kiuj helpas la kontentan legadon. Gi 
konsistas el du volumoj grandaj, malmulte pezaj, kiuj havas paperon 
nebrilan kaj malpezan, kiun mi konsilas al vi, ke vi provu kontroli, 
ĉu oni povas kopii tion. Mi ne havas ĝin ĉi tie, do mi ne povas diri al 
vi pri la eldonejo. 

Vidu vi Gesinjorojn Mihaelon Sanĉon Izquierdon, Ines Gaston, 
Ortiz, etc., kaj ni vidu, ĉu ili ekas la entreprenon plej eble kiel frue. 
Mi sendos vin la pesetojn tuj, kiam vi konsideros, ke la aliajn 
malfacilaĵojn oni jam venkis, kaj vi petos min, konscia pri tio, ke la 
afero progresas. 

Mia propono nek estas sekreta, nek mi deziras, ke oni publikigu 
ĝin. Vi povas elekti tiel, kiel vi konsideru plej konvene, malkovrante 
tiujn aŭ al aliaj personoj, ĉion, aŭ parte da ĝi, citante aŭ ne mian 

nomon. Mi nur provas faciligi la eldonon; kaj por tio mi ne kredas, 
ke necesas, ke oni parolu pri mi, krom -iam — tiu referenco indikita, 
kiu proponas al mi mia amo por mia edzino. Nia mono estas komuna, 
kaj pro tio, ke ŝi kontribuas, mi trovas elemente juste, ke oni diru. 

Gis nun neniu scias ion pri tio, ĉar ankaŭ estas elemente, ke vi estu 
la unua. Al mia frato Manŭel’ mi mendis demarŝon informan pri 
Regulo Perez, kiu konsilis, ke oni eldonu ĝin en Madrido aŭ Barselono, 
kie ĝi kostos malpli ol en lia malgranda printejo. Li kalkulas 
maksimume pri du mil kopioj, kaj li kredas, ke ĝi kostos ĉirkaŭ 600 
000 aŭ 700 000 pesetoj en bona eldono, sed sen bildoj. 

Kiel vi vidas, per mia donaco, por venki la unuan obstaklon (tre 
legitima, kiel mi ĉiam agnoskas) ne ŝajnas, ke la entrepreno estas 
solvita. Vidu vi kiel solvi la aliajn punktojn. Cu ne povus Horizonto 
okupiĝi pri la eldono, komencante per ĝi novan eldonejon? Mi kredas, 
ke ĉiuj ni ŝatus, ke • i i * 

Hispanio estus,finfine, . 
kolono grava en la\ [ J 

Esperanta Movado. ^ * 

Mi restas esperante 
viajn novaĵojn, kaj 
dume vi ricevu kun via edzino la 
korinklinon de ĉi tiu samideano, kiu 
esperas koni vin iam, kaj 
esti bona amiko via, 

‘TH-iĉuieia ‘TH-aitteA.a 
P/s,- Mi revenos en 
Alikanton baldaŭ. 

Saragoso, la 12-an de januaro de 1977 

S-ro Mihaelo Manteka, 

Plaza de Los Luceros, 9 
ALIKANTO. 

Estimata amiko! 

Mi kredas, ke kiam oni verkos la historion detalan de la hispana 
esperantismo, viaj leteroj de la tagoj 5-12-76 kaj 5-1-77 kaj tiuj 
miaj de 24-11-76 kaj 7-12-76 staros en tiu historio kiel punkto de 
komenco de evento, kiu sendube elstaros, kaj havos ĉiajn projitajn 
sekvojn por nia lingvo: la eldono de Don Kihoto en Esperanto. 

Mi ne scias kiel esprimi mian dankon. Ke kihoto en sia vojo alian 
kihoton trafu estas apenaŭ antaŭvidebla, kaj eĉ ne la fruktodona 
inventokapablo de Servanteso povis imagi tiun eblecon. 

Mi esperas, kaj deziras, ke via ofero ekonomia ne estu tiel finfine, 
se la propagando kaj la distribuado de la libro realiĝas per maniero 
inteligenta kaj sinsekva. Diru al mi tion, kion vi opinias pri la papero, 
la printaĵo, la litertipoj kaj la formato de Dona Barbara. Baze al ili 
mi petos S-ron Boloix du bilancojn: la unuan por 2 000 kaj la alian 
por 2 600 kopioj. Plej bone estus inkluzivi en la eldonon la bildojn de 
Gustavo Dore, sed tiam la kostoprezo plialtiĝus ĝis la nuboj. 

Kiam Boloix diru al mi la bilancojn, mi sendos al vi, por ke vi 
pristudu kaj decidu ĉu, malgraŭ ĉio, vi deziras, ke la libro havu bildojn. 
Mi opinias, ke la la kalkulo de Regulo Perez alĝustiĝas sufiĉe al realo, 
sed konvenas agi rapide por gajni tempon al injlacio. Mia konsilo 
estas eldoni la libron en Saragoso, ĉar la printejo de Boloix havas 
laboristojn kompetentajn kaj familiariĝintajn kun Esperanto, krom 
la granda avantaĝo, ke mi mem korektos la printprovojn per la zorgo 
kaj poluro, kiujn vi povas imagi. 

Konvenas, ke la litertipo estu iomete granda, kiel tiu de Dona Bar- 
bara, ĉar legantoj de esperanta literaturo kutimas esti homoj 
veteranaj, kies vidkapablo, ĝenerale, ne estas tro akuta. La libro 
estus rekomendeble eldoniĝi en unu sola volumo. Gi estus pli 
malmultekosta kaj havus pli facilajn distribuadon kaj kalkulon. 

Kompreneble, Don Kiĥoto en Esperanto bezonas enkondukon, ne 
tro grandan, kiu orientu la leganton, aparte tiun fremdan, pri la 
trajtaro de la verko, kaj la personeco de la aŭtoro. Tiun enkondukon 
mi mem redaktos volonte, je la maniero de tiu, kiun mi faris por 
Dona Barbara. Kvankam mi estas ŝarĝita de laboro —mi tradukas 
nun en la anglan longan kaj komplikan verkon por la Centra Banko 
de Venezuelo — mi ekos la aferon tuj. Sed eble Regulo Perez volus 
verki tiun enkondukon, kion mi ankaŭ ŝategus. Cu vi ankaŭ opinias, 
ke mi konsultu lin pri tio? 

Mi ne antaŭvidas ian ajn obstaklon por la apero de Don Kiĥoto. 
La demarŝoj burokratiaj , kiujn oni devos solvi, estas pura rutino kaj 
pri ili estas tre lerninta Ines Gaston. Vi ne forgesu, ke tri el miaj 

tradukoj en libroformo estis eldonitaj en Saragoso de Boloix. 

Kiam ni jam aprobis la bilancon kaj trajtojn de la libro, kiam ni 
havos la permeson de la administracio kaj ĉiuj oficialaj vojoj estos 
malfermaj al ni, kajkiam la linotipoj komencos labori, tiam mi kredas, 
ke estos la momento ricevi la salajron por mia laboro. Mi komprenas, 
ke mi ne ricevos eĉ unu centonon aldonan po la reviziado de provoj, 
kaj por la verkado de la enkonduko, se tion ĉi mi mem devos fari 
finfine. Je la nuna kurzo oficialaje rondigitaj nombroj, 10 000 dolaroj 
estas 700 000 pesetoj. Se vi deziras, ke ni faru ian kontrakton por ke 
vi sekuriĝu kontraŭ ia hazardo, kiu povus malebligi la eldonadon de 
la libro, vi mem redaktu tiun dokumenton. Por tiu sumo mi renoncos 
ĉiun rajtojn, kiuj povus esti miaj kiel aŭtoro de la traduko, kaj ili 
pasos al via povo. 

Je aŭgusto de la lasta jaro mi estis en Pollando kaj en mia vojaĝo 
mi kolektis serion da impresoj, kiujn mi titolis per Pollando, con 
amore kaj per kiu oni povas pretigi paroladon en Esperanto, kiun 
mi kredas, ke ne desapontus. Kaj mi opinias, ke se la Centro 
Esperantista deAlikanto invitus min prelegi tiun paroladon, mi havus 
la ŝancon bonegan koni vin persone kaj interŝanĝi impresojn pri nia 
komuna kaj kihoteska laboro. La afero povus esti ĉirkaŭ fino de 
februaro, se vi trovas mian ideon akceptebla. 

Kiam la laboro pri Don Kihoto komencos realiĝi, tio estas, kiam la 
printejo ricevos la manuskripton, mi kredas, ke estos la momento 
konvena por diskonigi publike la fakton per ĉiuj esperantaj 
publikaĵoj, per granda teksto, kiun mi mem verkus, kaj -kial ne ? — , 
disdiri ankaŭ per ĉiuj rimedoj naciaj. Estas evidente notigi, aliflanke, 
ke la sindona gesto via kaj de via edzino devas resti registrita, kiel ĝi 
indas, en honora kadro en nia Don Kihoto. 

Vi pardonu, se mi ŝajnas iom malkohera en ĉi tiu letero, kaj se, 
plejparte, mi faras nenion krom ideoskizon. Sed ni devas konkretigi 
iom post iom tion, kion ni devos fari por ke ĉio finu je deziroj niaj. 

Mi ripetas, kaj al vi kaj al via edzino, mian plej profundan kaj 
emocian dankon. Kaj vi sciu min senkondiĉe je via dispono, 

"Diec^ 

P/D.-Mia telefono estas 23-76-88. Kiu estas tiu via? 

Saragoso, je la 1-a de februaro de 1977 

S-ro. Mihaelo Manteka 

Plaza de los Luceros, 7, 

ALIKANTO. 

Mia kara amiko! 

Mi petas, pardonu, ke mi tiom prokrastis mian respondon al tiu via 
de la 16-1-77, sed mi volis diri novaĵojn konkretajn pri la stato de 
nia envojigita Don Kihoto, kaj mi fiere povas diri, ke la demarŝoj, 
kiujn mi faris antaŭ la patronoj de la Fundacio Esperanto (vi ricevos 
novaĵojn rekte de tiu institucio) havis feliĉanfinon por nia entrepreno. 

Kvankam la bilanco por eldoni Don Kihoto (bindita en tualo, en 
unu sola volumo de 670 paĝoj, kun bildoj, je 2 500 kopioj) entutas 
ĉirkaŭ miliono de pesetoj, la Fundacio devigas sin alporti la monon 
necesan venigi la projekton al realigo (ĝustas starigi ĉi tie la finan 
subtenon ekonomian de Victor Ortiz, kiu signifis verdan lumon por 
la libro), tiel, ke post kvar monatoj, proksimume, tio, kio nur antaŭ 
kelkaj semajnoj ŝajnis nerealigebla sonĝo, estos bonega realo, ĉar 
la materialo jam estas en la printejo, kaj post kelkaj tagoj komencos 
mi korekti la unuajn galeprovaĵojn. 

Kiam vi decidu, ke la momento oportuna jam venis, vi povas 
transsendi al mia ŝparkonto n° 3604-25, de la Sparkaso de Saragoso, 
Aragon y Rioja, Agencia Urbana 14, Strato Azoque n° 37-39, 
Saragoso, la kvanton interkonsentitan kiel salajron mian kiel 
tradukiston. Decidu vi libere la momenton, kiam vi faros tion. Ciel, 
tiu ĉi sumo restos en mia konto, kaj mi redonos al vi, se pro ia ajn 
kialo neantaŭvidita Don Kihoto ne eldoniĝos. 

Mi, kiu estas persono vorita de skeptikeco, atestis kun vera miro 
kiel via gesto de sindono pafigis fenomenon de imitado kaj entuziasmo, 
specon de ebrieco, kiu rememorigis min pri tio, ke frenezulo faras 
centon (mi petas por mi esti la unua frenezulo en tiu ĉi afero), 
samtempe al tio, ke mia fido en homoj komencis disŝiri je la unua 
fojo en mia vivo. 

Tio ĉi estis por mi gravega sperto, pri kiu iam mi verkos profunde, 
pro tio, ke ĝi infiuos en mia filozofio praktika kaj en mia metafiziko. 

Mi kredis vivi en dezerto de nekomprenemo, ĉasante himerojn, kaj, 
kvankam mi daŭre kredas same, konstati, ke mi ne estas sola, igas 
min repaciĝi al mia dezerto kaj mia himero, kaj eĉ senti minfeliĉa 
pri ambaŭ. 

Vi faris por mi pli ol ebligi la eldonadon de Don Kihoto, kaj mi 
sekve estas duoble dankema al vi. Ne per danko protokola kaj 
formala, lipeksteren, sed per tiu danko de tiu, kiu ricevas sperton 
vivan nesuspektitan. 

Transdonu ankaŭ mian agnoskon al via estimata edzino, kaj mi 
esperas baldaŭ komuniki denove kun vi por aktualiĝi pri la marŝo de 

nia Don Kiĥoto. 

Ricevu brakumon de via amiko, 

"p. de “Dieya 

P/D.-Mi pretigis skizon por la mencio, kiun la libro havos. Gi estas 
tiu: 

La apero de Don Kihoto en la internacia lingvo ŝuldiĝas al la 
mecenateco (kaj idealismo) de la familio Manteca-Cano (kaj al ties 
fervoro por la hispana kaj esperanta kulturoj). 

Bonvolu, ŝanĝu tion, kion vi trovos konvena, kaj sciigu min por 
redakti la definitivan tekston. 

Patrocinada esta 
edicion por la fami- 
lia MC. 

Tiu ĉi eldono estis 
patronita de familio 
MC. 

La Faraono, Capitro 18-a. 

De 1’ tago, kiam li fariĝis vic-reĝo de Malsupra 
Egipto, komenciĝis por Ramzes vivo tre laciga, 
kian li tute ne atendis, kvankam li naskiĝis kaj 
kreskis en la reĝa kortego. 

Oni simple tiranis lin, kaj liaj ekzeku- 
tistoj estis vizitantoj de ĉiuj specoj 
kaj rangoj. 

Jam en la unua tago, vidante la 
hom-amason, kiuj puŝante unu 
alian nevole piedpremis liajn 
herbejojn, rompis liajn arbojn, eĉ 
difektis la ĉirkaŭmuron, la kron- 
princo postulis soldatajn gvar- 
distojn por sia domo. Sed en la 
tria tago li devis forkuri el sia 
domo, en la kastelon, kies 
multenombraj gardistoj kaj 
precipe altaj muroj malfaciligis la 
eniron. 

En la daŭro de la dekado antaŭ la 
forveturo Ramzes vidis repre- 
zentantojn de la tuta Egipto se ne 
de la tuta tiama mondo. 

En la komenco oni enlasis la gran- 
dajn. Venis por lin saluti: ĉefepisko- 
poj, ministroj, ambasadoroj feniciaj, 
grekaj, hebreaj, asiriaj, nubiaj, -eĉ iliajn 
kostumojn li ne povis ekmemori. Poste venis 
estroj de la najbaraj nomesoj, juĝistoj, 
skribistoj, supraj oficiroj de la Memfisa korpuso 
kaj bienposedantoj. 

Ci tiuj homoj postulis nenion, ili esprimis nur 
sian ĝojon. Sed la princo, aŭskultante ilin de la 
mateno ĝis la tagmezo kaj de la tagmezo ĝis la 
vespero, sentis kapturnon kaj tremon en ĉiuj 
membroj. 

Poste venis kun donacoj reprezentantoj de 


pli malaltaj klasoj: komercistoj kun oro, sukceno, 
eksterlandaj teksaĵoj, parfumoj kaj fruktoj. Pos- 
te bankieroj kaj pruntedonantoj por procentoj . 
Poste arhitektoj kun planoj de novaj konstru- 
aĵoj, skulptistoj kunprojektoj de statuoj kaj plataj 
skulptaĵoj, ŝtonistoj, fabrikantoj de argilaj vazoj, 
lignaĵistoj ordinaraj kaj artaj, forĝistoj, fandistoj, 
tanistoj, vinberkulturistoj, teksistoj, eĉ paraŝitoj, 
kiuj malfermadis la korpojn de 1’ mortintoj . 

Ankoraŭ ne estis finita la procesio de la 
honorantoj, kiam venis armeo da petantoj. 
Invalidoj, vidvinoj kaj orfoj de 1’ oficiroj 
postulis pension; nobelaj sinjoroj -kor- 
tegajn oficojn por la filoj. Inĝenieroj 
alportis projektojn de novaj metodoj de 
1’ irigacio, kuracistoj rimedojn kontraŭ 
ĉiuj malsanoj, antaŭdiristoj- horos- 
kopojn. Parencoj de malliberuloj pre- 
zentis petojn pri malgrandigo de la 
puno, kondamnitoj al la morto- 
pri pardono, malsanuloj petis, 
ke la kronprinco tuŝu ilin aŭ 
donu al ili sian sputon. 

Sin prezentis fine belaj virinoj kaj patrinoj de 
belaj filinoj, humile, sed trude petante, ke la 
kronprinco akceptu ilin en sian domon. Kelkaj 
difinis la altecon de la postulata salajro, 
rekomendis sian virgecon kaj siajn talentojn. 

Post dektaga rigardado de novaj personoj 
kaj vizaĝoj, post dektaga aŭskultado de petoj, 
kiujn kontentigi povus nur la riĉaĵoj de la tuta 
mondo kaj la dia potenco, la princo estis 
konzumita. Li ne povis dormi, estis tiel eks- 
citema, ke la zumo de 1’ muŝo kolerigis lin kaj 
dum momentoj li ne komprenis, kion oni parolis 
alli. 

En ĉi tiu okazo Herhor ree helpis lin. A1 la 
potenculoj li ordonis diri, ke la princo ne 
akceptas plu, kaj kontraŭ la popolo, kiu atendis 
malgraŭ la admonoj al disiro, li sendis taĉmenton 

de 1’ nubiaj soldatoj kunbastonoj. lli sukcesis 
multe pli facile ol Ramzes, kontentigi la homan 
avidecon. Antaŭ kiam pasis unu horo, la 
petantoj malaperis de 1’ placo, kaj multaj dum 
kelke da tagoj metis kompresojn sur la kapon 
aŭ sur alian batitan parton de sia korpo. 

Post ĉi tiu provo plenumi la vic-reĝan devon, 
la princo eksentis profundan malestimon al la 
homoj kaj fariĝis apatia. 

Du tagojn li kuŝis sur la kanapo kun la manoj 
sub la kapo, senpense rigardante la plafonon. 
Li ne miris plu, ke lia pia patro pasigas la 
tempon antaŭ la altaroj de 1’ dioj, sed ne povis 
kompreni, kiel Herhor sukcesas plenumi tiom 
da aferoj, kiuj kiel fulmotondro ne nur superas 
la homajn fortojn, sed eĉ povas lin frakasi. 

— Kiel alkonduki al la triumfo niajn planojn, 
se amaso da petantoj ligas nian volon, manĝas 
niajn pensojn, trinkas nian sangon?... Post dek 
tagoj mi estas malsana, post unu jaro sendube 
mi malsaĝiĝus... En tiaj kondiĉoj oni povas fari 
neniajn projektojn, oni povas nur defendi sin 
kontraŭ la frenezo... 

Li estis tiel timigita de sia senforteco sur la 
posteno de 1’ supera estro, ke li alvokis 
Herhoron kaj per ĝemanta voĉo rakontis al li 
sian ĉagrenon. 

La ŝtata viro kun rideto aŭskultis la plendojn 
de la juna direktanto de la regna ŝipo, fine li 
diris: 

— Cu vi scias, sinjoro, ke la grandegan palacon, 
en kiu ni loĝas, konstruis unu sola arhitekto, 
Senebi, kiu cetere mortis ne fininte ĝin. Kaj 
certe vi komprenos, kiel ĉi tiu eterne vivanta 
arhitekto povis plenumi sian planon, neniam 
laciĝante kaj ĉiam konservante gajan humo- 
ron? 

— Mi volus scii... 

— Li mem ne faris ĉion; li ne hakis la trabojn 


kaj la ŝtonojn, ne faris la brikojn, ne portis ilin 
sur la trabaĵon, ne metis ilin unu sur alia, ne 
cementis. Li nur desegnis la planon, eĉ por tio li 
havis helpantojn. 

Kontraŭe vi, princo, volas mem ĉion plenumi, 
mem aŭskulti kaj aranĝi ĉiujn aferojn. Tio supe- 
ras la homajn fortojn. 

— Kiel mi povis fari alie, se inter la petantoj estis 
maljuste kondamnitaj aŭ ne rekompencitaj laŭ la 
meritoj? La fundamento de 1’ ŝtato ja estas la 
justeco — respondis la kronprinco. 

— Kiom da homoj vi povas aŭskulti dum unu 
tago, sen laciĝo? — demandis Herhor. 

— Dudek, ne pli multe... 

— Vi estas tre feliĉa. Mi aŭskultas maksimume 
ses aŭ dek, sed tio ne estas petantoj, ili estas la 
grandaj skribistoj, intendantoj kaj ministroj. Ciu 
el ili raportas al mi ne detalojn, sed plej gravajn 
aferojn pri la armeo, faraonaj bienoj, religiaj aferoj, 
tribunaloj, movoj de Nilo. Ili ne alportas al mi 
bagatelojn, ĉar ĉiu el ili, antaŭ la alveno al mi, 
devis aŭskulti dekon da malsuperaj skribistoj. 
Ciu skribisto kaj ĉiu intendanto malsupera 
kolektis novaĵojn de deko da subintendantoj kaj 
subskribistoj, kaj tiuj siavice de dek malsuperaj 
oficistoj. 

Tiamaniere mi kaj lia sankteco, parolante nur 
kun dek homoj ĉiutage, konas plej gravajn 
novaĵojn de cent mil punktoj de la lando kaj de 1’ 
mondo. 

La gardisto, kiu gardas parton de la strato en 

Memfiso, vidas nur kelke da domoj. La dekestro 

konas la tutan straton, la centestro -parton de la 

urbo, la urbestro- la tutan urbon, kaj la faraono 

estas super ili ĉiuj, kvazaŭ sur la plej alta pilono 

de la templo de Ptah kaj vidas ne nur Memfison, 

sed ankaŭ la urbojn: Sohem, On, Ĥeraŭ, Turra, 

Tetani, ilian ĉirkaŭaĵon kaj pecon de la okcidenta 

dezerto. 

Daŭrigos venontnumere... 

EL PUIG Valencio, de la 21 a ĝis la 25a de Julio, 2006 



